kardosdrur/scandi-wiki huggingface dataset:
Β-lactamantibiotika

β-lactamantibiotika er en gruppe antibiotika, der er karakteriseret ved at have en β-lactamring som deres aktive struktur. Gruppen omfatter penicilliner, cefalosporiner, carbapenemer og monobactamer.

Virkemåde 
Den aktive β-lactamring binder sig til penicillinbindende proteiner (såkaldte PBP), som er nødvendige for bakteriens syntese af peptidoglycan, der indgår i bakteriens cellevæg. Den manglende syntese af peptidoglycan vil medføre en svækkelse af bakteriens cellevæg og en øget indstrømning af vand pga. det høje osmotiske tryk inde i bakterien. Dette vil til sidst medføre, at bakterien svulmer så meget op, at den sprænges og dør.

β-lactamantibiotika i klinisk brug 
Følgende β-lactamantiobiotika er på tidspunktet markedsført i Danmark (handelsnavne er anført i parentes):

Penicilliner 

 Benzylpenicillin
 Phenoxymethylpenicillin (Pancillin®, Primcillin®, Rocillin®, Vepicombin®)
 Dicloxacillin (Dicillin®, Diclocil®)
 Flucloxacillin (Heracillin®)
 Ampicillin (Pentrexyl®)
 Amoxicillin (Bioclavid®, Flemoxin®, Imacillin®, Imadrax®, Spectramox®)
 Pivmecillinam (Penomax®, Selexid®)
 Mecillinam (Selexid®)
 Pivampicillin (Pondocillin®)
 Piperacillin (Tazocin®)

Cefalosporiner 

 Cefotaxim
 Ceftriaxon (Cefotrix®, Rocephalin®)
 Ceftazidim (Fortum®)
 Cefuroxim (Zinacef®, Zinnat®)
 Cefalexin (Keflex®)

Carbapenemer 

 Doripenem (Doribax®)
 Ertapenem (Invanz®)
 Meropenem (Meronem®)

Monobactamer 

 Aztreonam (Azactam®)

Biosyntese 

β-lactamantibiotika bliver produceret naturligt i visse svampe i slægterne Penicillium, Aspergillus, Acremonium, Emericellopsis og Paecilomyces , og i visse bakterier, f.eks. Streptomyces clavuligerus og Amycolatopsis lactamdurans.

Biosyntesen starter ved dannelse af isopenicillin N, som er precursor for både penicilliner og cefalosporiner. Første trin i syntesen er dannelse af tripeptidet δ-(L-α-Aminoadipyl)-L-Cysteinyl-D-Valin (også kaldet ACV) fra de tre aminosyrer (L-α-aminoadipinsyre, L-cystein og L-valin). Den ATP-afhængige syntese af tripeptidet katalyseres af enzymet ACV-synthetase.

Derefter katalyserer enzymet isopenicillin N synthetase oxidationen af tripeptidet til det bicykliske isopenicillin N. Dermed dannes β-lactam ringen. Processen anvender et iltmolekyle hvorved der fraspaltes to vandmolekyler.

Ud fra isopenicillin N kan der dannes penicilliner og cefalosporiner. Penicilliner dannes ved fraspaltning af α-aminoadipinsyre som erstattes af en carboxylsyre. Erstattes den f.eks. med phenyleddikesyre får man benzylpenicillin og erstattes den med phenoxyeddikesyre får man phenoxymethylpenicillin.

Den videre biosyntese af cefalosporiner er mindre klarlagt, men de dannes ud fra benzylpenicillin ved bl.a. ringudvidelse og hydroxylering.

Resistens 
Bakterier kan blive resistente mod β-lactamantibiotika via tre mekanismer:
 Forebyggelse af interaktionen mellem antibiotika og mål-PBP
 Modifikation af bindingen af antibiotika til PBP
 Hydrolyse af antibiotika vha. et bakterielt enzym, β-lactamase.

Se også 
 Penicillin

Eksterne links 
Du kan søge yderligere information om de specifikke indholdsstoffer og antibiotikapræparater på medicinhåndbogen.dk

Referencer
Wyatt Halliwell

Wyatt Matthew Halliwell er en fiktiv figur I den amerikanske tv-serie Heksene fra Warren Manor. Han er Leo Wyatt og Piper Halliwells første barn og søn. Han er storebror til Chris Halliwell og Melinda Halliwell.

Wyatt er ofte blevet set i to aldre, derfor er han blevet spillet af tre skuespillere. De enæggede tvillinger Jason & Kristopher Simmons deler rollen som 3-årige Wyatt og skuespilleren Wes Ramsey spiller 25-årige Wyatt og er blevet vist i fire episoder i modsætning til tvillingerne, som næsten har været med i alle episoderne siden sæson 5.

Biografi 
Wyatt Matthew Halliwell blev født d. 2. februar 2003. I en profeti stod der at et dobbelt velsignet magisk barn ville blive født den dag, hvor tre planeter ville blive opstillet på linje. Og barnet ville være en af de mest kraftigste magiske væsner som nogensinde var blevet født. Wyatt er så det barn. Da det Onde fandt ud af graviditeten og babyens kræfter begyndte de at planlægge hvordan de ville kidnappe ham og opdrage ham til at være ond. Da babyen så blev født begyndte mange onde væsner at kidnappe barnet, men Halliwell søstrene stoppede dem. Selvom Piper og Leo vidste hvor kraftfuld deres barn ville være, havde de ikke regnet med at han ville være så kraftfuld. Da søstrene fandt ud af at alle onde væsener var ude efter barnet vidste de, at de skulle beskytte ham ekstra meget.

Da Paige installerede en "ond-alarm-detektor" for at beskytte Wyatt fandt han hurtigt ud af, at hans forældre og mostre hurtig ville løbe over til ham. Derfor begyndte han at bruge sine kræfter til at starte alarmen, så de skulle kom henne til ham, hvilket stressede dem meget.
Han er er opkaldt efter hans far Leo Wyatt, og hans moster Paige Matthews. Derfor kom han til at hedde Wyatt Matthew Halliwelll.

Dreng eller pige 
Da Prue, Piper og Phoebe rejste til fremtiden, var Piper og Leos første og eneste barn en pige, Melinda. Og da Piper pludselig blev gravid forventede de alle sammen, at hun ville føde en datter. Da hun uforventet fødte en dreng, blev de alle sammen overrasket, men stadig glade. I sidste afsnit af serien fik man at vide, at Piper og Leo alligevel får sin datter, men det er deres tredje barn og ikke første, og hun er heller ingen whiteligher, da Leo blev menneske i sæson 7.

Eksterne henvisninger 
 

Heksene Fra Warren Manor Figurer
Pantelleria

Pantelleria er en italiensk ø beliggende sydvest for Sicilien i en afstand af 70 km fra Tunesien og 85 km fra Sicilien. Pantelleria har et areal på ca. 83 km² og er dermed Italiens femtestørste ø. Øen udgør en selvstændig kommune med ca. 6.000 indbyggere. Der er færgeforbindelse til Trapani på Siciliens vestkyst.

Øen er af vulkansk oprindelse og der er flere steder varme kilder og steder, hvor svovldampe stiger op af jorden. Det sidste egentlige vulkanudbrud fandt sted i 1891. Det højeste punkt på øen er den udslukte vulkan, Montagna Grande, 836 m.o.h. Der er flere mindre byer på øen, bl.a. Pantelleria Porto, Scauri og Tracino. På øen dyrkes vin og kapers, og øen er kendt for sin meget fine dessertvin, Passito di Pantelleria.

Historie 

Den vulkanske bjergart obsidian fra Pantelleria var allerede i  den yngre stenalder et eftertragtet råstof som nåede til Sicilien og Tunesien, men også til Syditalien, Malta og den franske middelhavskyst.

Øen har været beboet i ca. 5000 år, og på grund af øens centrale beliggenhed i det smalle Sicilienstræde mellem Italien og Tunesien midt i Middelhavet har den også været omstridt. Karthageniensere, romere, vandaler, byzantiner, arabere, normannere og tyrkere har således alle på forskellige tidspunkter været på øen. Under 2. verdenskrig havde Benito Mussolini forstærket øens militære fæstningsværker betydeligt, og mellem d. 18. maj og d. 11. juni 1943 kastede de allierede styrker omkring 6200 ton bomber over øer. D. 11. juni 1943 overgav de italienske styrker sig.

I de seneste år er øen blevet mål for adskillige bådflygtninge, der ankommer i udslidte og overfyldte både fra Afrika.

Øer i Italien
Trapani (provins)
Ptyalin

Ptyalin er et enzym af typen α-amylase, som findes i spyt.
Det nedbryder stivelse til kortere kæder og ultimativt til maltose.

Ptyalin virker optimalt ved en pH på 5,6–6,9, og den bliver inaktiveret når føden bliver opblandet med det sure sekret fra mavesækken.

Fordøjelsessystemet
Domino's Pizza

Domino's Pizza Inc. (blot kaldet Domino's på kort form) er en amerikanskbaseret pizzeriakæde, som specialiserer sig i fremstilling og udbringning af pizzaer.

Kæden blev stiftet i 1960 under navnet DomiNick's af amerikanske Tom Monaghan, og i 1965 blev navnet ændret til Domino's Pizza. I 2000 opnåede Domino's status som den største leverandør af pizzaer i verden, med over 6.500 restauranter, og i 2014 når kæden op på 11.000 restauranter, fordelt på 80 lande. Planen er, at 50 nye restauranter skal åbnes inden 2017.

Med ca. 220.000 ansatte (december 2013) opnåede man en samlet omsætning på ca. 1,2 mia. USD.

Domino’s Pizza i Danmark 
I 1997 åbnede Domino’s Pizza i Danmark gennem en franchisetager, der havde rettigheder i Danmark. I 2019 var der 24 danske restauranter hos Domino's Pizza.

Den danske kæde gik imidlertid konkurs, hvilket blev offentliggjort den 2. marts 2019. Konkursen indtrådte efter at der i tiden inden havde været kritik af hygiejnen i den danske kæde. Et par måneder efter kom "The Real Dominos" til Danmark for at starte op. De nye ejere var fra DPE Australien, som har over 2500 butikker verden over.  De havde i 2023 15 butikker i Hørsholm, Frederiksberg, Nørrebro, Østerbro, Kastrup, Søborg, Ballerup, Hvidovre, Roskilde, Lyngby, Greve, Slagelse, Aarhus og to butikker i Odense, Helsingør.

I juni 2023 meddelte Domino's at de ville lukke alle danske forretninger. Alle medarbejdere blev fyret øjeblikkeligt og uden varsel. Kellie Taylor, som var landechef for Dominos Danmark, udtalte, at det ikke var muligt "at skabe en bæredygtig forretning" som følge af at det ikke, efter kontroversen, var muligt at tilbagevinde kundernes tillid.

Se også 

 Pizza Hut
 Fastfood-kæder i Danmark

Kilder

Eksterne henvisninger 
   
   

Fastfoodrestaurantkæder fra USA
Virksomheder i Detroit
Pizzeriaer
Fastfoodrestaurantkæder i Danmark
Catalonien Rundt 2007

Catalonien Rundt 2007 foregik mellem 21. og 27. maj og var den 87. udgave af Catalonien Rundt. Løbet startede med en holdtidskørsel i Salou og blev afsluttet i Cataloniens hovedstad Barcelona. 

I tillæg til ProTour-holdene blev der delt fem "wildcards" ud til Kontinental-holdene: Karpin-Galicia, Relax-GAM, Andalucia-Cayasur, Fuerteventura-Canarias og Slipstream-Chipotle.

Vladimir Karpets vandt sammenlagt foran Michael Rogers og Denis Mensjov.

Etaperne

1. etape: Salou, 15,7 km (holdtidskørsel) 
21-05-2007

2. etape: Salou – Perafort, 170 km 
22-05-2007

3. etape: Perafort – Tàrrega, 182,1 km 
23-05-2007

4. etape: Tàrrega – Vallnord-Arinsal (Andorra), 203,1 km 
24-05-2007

5. etape: Sornas – Vallnord-Arcalís (Andorra), 17,1 km (Enkeltstart) 
25-05-2007

6. etape: Llivia – Lloret de Mar, 177,1 km 
26-05-2007

7. etape: Lloret de Mar – Barcelona, 119,3 km 
27-05-2007

Trøjerne dag for dag

Sammenlagt

Pointkonkurrencen

Bjergkonkurrencen

Sprintkonkurrencen

Holdkonkurrencen

Eksterne links 
Officiel hjemmeside

UCI ProTour 2007
2007
Filmsamleren

Filmsamleren () var et tidsskrift om film på 8mm, der blev udgivet af Jakob Stegelmann og Stig Nielsen i 21 numre mellem 1975 og 1984.

Bladet var Skandinaviens ældste filmsamlertidsskrift og havde karakter af fanzine. Det blev redigeret af Jakob Stegelmann, der dengang solgte 8mm-film fra sin butik Panoptikon på Lille Triangel i København.

Filmsamleren bragte artikler og anmeldelser skrevet af Nicolas Barbano, Michael Blædel, Kevin Brownlow, Thomas Bøhling, Walther Knudsen, Freddy Milton, Erwin Neutzsky-Wulff, Stig Nielsen, Hans Kristian Pedersen, Thorkil Bjørn Rasmussen, Jostein Saakvitne, Jakob Stegelmann og Otto Waldoft. 

Da smalfilmsmarkedet i starten af 1980'erne blev overtaget af hjemmevideo (vhs og betamax), løb filmstrimlen ud for Filmsamleren.

Referencer 

Filmtidsskrifter fra Danmark
Etableret i 1975
Ophørt i 1984
Tefillin

Tefillin er bederemme, der anvendes til i den jødiske gudstjeneste. Alle jødiske mænd er efter deres bar mitzvah forpligtede til at binde tefillin hver morgen. Et sæt tefillin består af to dele: En rem til armen og en rem til hovedet. På begge disse remme er der forbundet en lille sort kubisk boks, i hvilken der findes håndskrevne pergamentruller med shema-bønnen. Boksene sidder (af symbolske årsager) på arm-tefillin ud for hjertet og på hoved-tefillin ud for hjernen (lige over og mellem øjnene).

Påbuddet om at binde tefillin findes i Torah.

Den knude, hoved-tefillin er bundet med, er så avanceret, at Gud ifølge traditionen lod profeten Moses se Guds egen tefillin. Knuden sidder i nakken, så Moses så Guds ryg. Dermed blev Moses (ifølge den jødiske tro) den eneste profet, der har set Gud.

Referencer

Eksterne henvisninger 

Jødedom
Uffe Harder

Uffe Erling Harder Hansen (født 29. september 1930 København, død 25. april 2002 smst.) var en dansk forfatter. Han debuterede i 1954 med digtsamlingen Sprængte diger og han har siden udsendt en lang række digtsamlinger. Han har desuden oversat litteratur fra italiensk, fransk og spansk samt flere af Samuel Becketts bøger. Han var i en årrække formand for den danske PEN-klub og var fra 1973 medlem af Det Danske Akademi.

Han var 1958-1985 gift med Maria Giacobbe, med hvem han fik sønnerne Thomas og Andreas Harder.

Uffe Harder skrev digtet Krig og Fred i 1983, der udkom i digtsamlingen Deruda Derinda. Han er begravet på Frederiksberg ældre kirkegård.

Udmærkelser 
1978, Drachmannlegatet (for digtsamlingen Nu og nu).

Noter

Eksterne henvisninger 
 

Digtere fra Danmark
Oversættere fra Danmark
Dansksprogede forfattere fra Danmark
Personer i Kraks Blå Bog (afdøde)
Bar mitzva

En bar mitzva (eller bat mitzva for piger) er en jødisk ceremoni.

Den afholdes for en jødisk dreng, når han er fyldt 13 år, mens en jødisk pige blot skal være 12 år. Ceremonien betyder, at de nu "kan træde ind i de voksnes rækker". Indenfor kristendommen finder man den tilsvarende konfirmation.

Modsat f.eks. kristen konfirmation vælger en jødisk dreng ikke, om han vil blive bar mitzva eller ej. "Bar mitzva" betyder egentlig "søn af forpligtelser" (egen oversættelse), og det er således et spørgsmål om en række forpligtelser/love/religiøse bud, som træder i kraft for drengens vedkommende, idet han fylder 13 år. Blandt disse kan nævnes:
 At faste på jødiske helligdage
 At bede de tre daglige bønner
 At tage sig af sociale forpligtelser (fx sygebesøg, ældreomsorg osv.)

Der er dog også en række "privilegier", der først gælder, når den jødiske dreng bliver 13 år (og dermed træder ind i "de voksnes rækker"); drengen kan f.eks. tælle med blandt de 10 mand, der er påkrævet, før en jødisk gudstjeneste kan finde sted.

Jødedom
Vuelta a España 2007

62. udgave af Vuelta a España blev arrangeret i tidsrummet  1. til 23. september 2007, og bestod af 21 etaper, som var til sammen 3241 kilometer. 145 af de 189 startende fuldførte løbet.

18 af ProTour-holdene stilte til start i løbet. Unibet.com var ikke inviteret, og invitationen til Astana var trukket tilbage. I tillæg er de spanske kontinental-hold Relax-GAM, Andalucia-Caja Sur og Karpin Galicia blevet inviteret.

Russeren Denis Mensjov vandt sammenlagt foran spanierne Carlos Sastre og Samuel Sánchez. Samuel Sánchez, Daniele Bennati og Oscar Freire vandt tre etaper hver, og Alessandro Petacchi vandt to etaper. Mensjov vandt bjergkonkurrencen og kombinationskonkurrencen, og Bennati vandt pointkonkurrencen.

Etaperne

Trøjernes fordeling igennem løbet

Resultater

Sammenlagt

Pointkonkurrencen

Bjergkonkurrencen

Kombinationskonkurrencen 

Pointene i Kombinationskonkurrencen regnes ud ved at summere placeringerne i de andre konkurrencer.

Holdkonkurrencen

Eksterne links 
 Officiel hjemmeside

UCI ProTour 2007
2007
Cykelløb i 2007
Islamic Educational, Scientific and Cultural Organization

Islamic Educational, Scientific and Cultural Organization (ISESCO) er en søsterorganisation til Organization of the Islamic Conference. ISESCO er en af de største internationale islamiske organisationer, og de specialiserer sig i områderne uddannelse, videnskab og kultur. Deres formål er at forstærke og organisationen opfordrer til samarbejde mellem medlemslandene. ISESCO har 51 medlemslande.

Eksterne henvisninger
ISESCO's hjemmeside 

Internationale organisationer
Tallit

Tallit (i flertal "tallitot") er et jødisk bedesjal. Buddet om at bære tallit kommer fra Torah, i hvilken der står, at Gud sagde til Moses: "Tal til israelitterne og sig, at de skal gøre sig skuesnore på hjørnerne af deres klæder..."

Disse skuesnore, på hebraisk kaldet "tzitzit" skal sidde på et firkantet klæde, for i dette er der nemlig fire hjørner svarende til de fire verdenshjørner (fra hvilke der i jødiske bønner bedes om fred). Et sådant firkantet klæde kaldes "tallit". Der er ofte striber på en tallit, og disse striber er da også grunden til de to striber i Israels flag. Men striberne har ingen religiøs funktion og er som sådan kun dekorative.

Traditionerne og lovene om hvordan tallit'en skal bæres er dybt forskellige. For at demonstrere dette gennemgås i det følgende nogle forskellige (men tilfældige) af disse traditioner/love (i jødedommen blandes disse to elementer ofte sammen – mange traditioner tages meget højtidligt). Beskrivelserne er dog langt fra fuldkomne, idet der findes mange andre forhold omkring tallit'ens anvendelse.

Det fremgår af Torah, at man skal "se" på skuesnorene (og derved huske Guds love). Eftersom man kun kan se, når det er lyst, er man kun forpligtet til at bære tallit om dagen. Ved en jødisk gudstjeneste bæres tallit'en kun af mænd, og kun ved morgengudstjenesten. Ved eftermiddags- og aftengudstjenesten bærer den mand, der leder gudstjenesten, dog alligevel tallit.I nogle lande, fx i Israel, bæres tallit'en kun af gifte mænd, andre steder går også drenge ned til (og endda under) bar mitzvah-alderen også tallit. Traditionerne varierer dog meget her, og i Israel findes der således synagoger med meget varierende traditioner.Tallit'en bæres som en slags sjal. Mens nogle jøder mener, at tallitten blot skal dække nakken, holder andre på, at den skal dække hele rygsøjlen. Der findes to former for tallitot: "Tallit gadol" (den store tallit) og "tallit katan" (den lille tallit). Førstnævnte er den ovenfor beskrevne, men den lille tallit anvendes måske i endnu større omfang end den store. Den lille tallit er også et firkantet klæde med skuesnore i hjørnerne, men den har et hul i midten til hovedet, således at den kan bæres som en slags undertrøje på overkroppen. Denne "undertrøje" bæres hele dagen (under blusen/skjorten), ikke kun under gudstjenesterne. Da selve det firkantede klædestykke har samme størrelse som en undertrøje, vil skuesnorene hænge ned i bukserne. Mange jøder lader dog skuesnorene hænge uden for bukserne, hvorved buddet om at "se på skuesnorene" opfyldes.

Eksterne henvisninger 

Jødedom
Kristin Scott Thomas

Kristin Scott Thomas, DBE (født 24. maj 1960) er en engelsk skuespiller, der i de senere år har fået et stort internationalt gennembrud med roller i film som Fire bryllupper og en begravelse, Den engelske patient og Gosford Park.

På grund af sit flydende fransk, har hun også opnået succes i den fransktalende verden.

Biografi 
Kristin Scott Thomas blev født i Cornwall. Hendes far døde i 1964 i en flyulykke, og hendes stedfar døde seks år senere på tilsvarende måde. Som ung var hun aupairpige i Paris, hvor hun senere studerede på teaterskole. Hun blev gift med den franske læge, François Oliviennes, som hun har tre børn med. Parret er nu separeret, men Scott Thomas bor fortsat i Frankrig og betragter sig som mere fransk end engelsk.

Filmmæssigt er det blevet til roller i såvel franske som engelske film. Desuden har hun med sit flydende franske kunnet lave eftersynkroniseringen til fransk af sine egne engelske roller.
Efter nogle tv-roller filmdebuterede Kristin Scott Thomas i Princes Under the Cherry Moon fra 1986. Senere fulgte film som Bitter måne af Roman Polanski, Fire bryllupper og en begravelse og ikke mindst med en hovedrolle i Anthony Minghellas Den engelske patient fra 1996, som hun fik en nominering til Oscar for bedste kvindelige hovedrolle for.

Hun var dermed en etableret stjerne, som har fået en række forskelligartede roller siden.

Udmærkelser 
I 2003 blev hun tildelt en OBE, for sit virke som skuespiller og indsats for kulturelle relationer mellem Storbritannien og Frankrig, og i 2005 blev hun tildelt den franske Æreslegion. I 2015 blev hun tildelt en DBE.

Udvalgt filmografi 
 Under the Cherry Moon (1986)
 Bitter måne (1992)
 Fire bryllupper og en begravelse (1994)
 Den engelske patient (1996)
 Mission: Impossible (1996)
 Hestehviskeren (1998)
 Hvem dræber hvem? (1998)
 Tilfældige hjerter (1999)
 Up at the Villa (2000)
 Gosford Park (2001)
 Life as a House (2001)
 Svigermor(d) (2005)
 Arsène Lupin (2004)
 Man to Man (2005)
 La Doublure (2006)
 Confessions of a Shopaholic (2009)
 Lykken er lunefuld (2009)
 Elle s'appelait Sarah (2010)
 Selv i de bedste hjem (2012)
 Only God Forgives (2013)
 Min lejlighed i Paris (2014)
 Darkest Hour (2017)
 The party (2017)
 Tomb Raider (2018)
 Sangklubben (2019)

Referencer

Eksterne henvisninger 

 
 
 

Skuespillere fra England
Riddere af Æreslegionen
Personer tildelt Order of the British Empire
Oscar-nominerede skuespillere
Briter i 1900-tallet
Briter i 2000-tallet
The Templar Renegade Crusades

The Templar Renegade Crusades er en DVD udgivelse fra det svenske power metalband HammerFall der først blev udgivet på VHS d. 21. maj 2002 og DVD 8. juli 2002. DVDen indeholder uddarg fra live optræden, videoklip og interviews. 
Optagelserne går fra indspilningsperioden af Legacy of Kings til albummets fest der blev afholdt i anledning af at det blev tildelt af guld status.

Indhold 
 Intro
 Hansen Studios
 The Templar World Crusade Europa
 The Templar World Crusade U.S.A.
 The Templar World Crusade Japan
 The Templar World Crusade Sydamerika
 Let The Hammer Fall
 I Believe
 Breaking The Law
 WireWorld Studios
 Renegade (videoklip)
 Album Launch
 Always Will Be (videoklip)
 Renegade World Crusade Europa
 Renegade World Crusade Sydamerika
 Wacken Open Air
 Heeding The Call (akustisk version)
 Gold Album Party
 A Legend Reborn (videoklip)
 Outro

Bonusmateriale 
(Kun mulig at få på specialversionen af VHSen eller DVDen)

 Renegade (akustisk version, indspillet live ved CD-specialisten, Göteborg, Sweden, 29. oktober, 2001)
 Slaktmora
 Castle Garden
 Bed-Lam
 Bag scenen til Renegade
 Templars Of Steel (Kun lydformat, indspillet live ved Wacken Open Air, 4. august 2001)
 Let The Hammer Fall (Kun lydformat, indspillet live ved Wacken, 4. august 2001)
 Renegade (Kun lydformat, indspillet live ved Wacken Open Air, 4. august, 2001)
 HammerFall (Kun lydformat, indspillet live ved Wacken Open Air,4. august 2001)

Musikere 
 Joacim Cans – Vokal
 Oscar Dronjak – Guitar og bagvokal
 Stefan Elmgren – Lead Guitar
 Magnus Rosén – Bas
 Anders Johansson – Trommer
 Patrik Räfling – Trommer på spor 2-6

Hammerfall-album
Berg (Troms)

Berg kommune (samisk: Birggi gielda) er en tidligere kommune der ligger i Troms og Finnmark fylke i Norge, på ydersiden af øen Senja. Efter kommunereformen i Norge 2020 er den en del af Senja kommune, og ligger i det nyoprettede Troms og Finnmark fylke.  Kommunen grænsede i øst til Lenvik, i syd til Tranøy og i sydvest til Torsken.

Udvikling i folketallet de senere år:

Tusenårssted 

Kommunens tusenårssted er Geitskartunnelen, som forbinder bygderne Ersfjord og Senjahopen. Tunnelen, som blev åbnet i 2004, har forkortet rejsestrækningen mellem Skaland og Senjahopen/Mefjordvær med 95 km.

Eksterne henvisninger 

 Berg tidligere kommune på snl.no

Kommuner i Troms
Senja
 
Tidligere kommuner i Norge
Troms og Finnmarks geografi
Hearts On Fire

Hearts On Fire er en dvd udgivet af det svenske power metalband HammerFall. dvd'en indeholder mest videoklip og blev udgivet af Nuclear Blast 4. november 2002.

Indhold 
 Hearts On Fire (videoklip)
 Indspilningen til "Hearts On Fire"
 Heeding The Call (live)
 A Legend Reborn (videoklip)
 Always Will Be (videoklip)
 Renegade (videoklip)

Bonus materiale 
 Fotogalleri

Musikere 
 Joacim Cans – Vokal
 Oscar Dronjak – Guitar og bagvokal
 Stefan Elmgren – Lead Guitar
 Magnus Rosén – Bas
 Anders Johansson – Trommer

Hammerfall-album
Glory to the Brave (single)

"Glory to the Brave" er den første single fra det svenske power metalband HammerFall som blev udgivet i 1997 på debut albummet med samme titel som sangen.

Numre 
 "I Want Out" (Helloweencover) 4:36
 "At the End of the Rainbow" (Albrecht, Cans, Mück) 4:05
 "Man on the Silver Mountain" (Blackmore, Dio) 5:55
 "Glory to the Brave" (Cans, Dronjak, Strömblad) 21:01

Metalsange
Singler fra 1997
Always Will Be (single)

Always Will Be er en single fra det svenske power metalband HammerFall der blev udgivet i 2001. Sangen kom fra albummet Renegade der udkom i 2000.

Numre 
 "Always Will Be"
 "Fallen One"
 "Always Will Be" (Akustisk)
 "Breaking the Law" (Judas Priestcover)

Metalsange
Singler fra 2001